open-index/open-wikipedia-markdown huggingface dataset:
Norges Grunnlov § 100

**§ 100** i Norges Grunnlov sikrer at alle har rett til ytringsfrihet og rett til tilgang til offentlig informasjon.

Paragrafen hadde stått uendret fra vedtagelsen i 1814 og frem til 2004. I september 2004 ble det foretatt omfattende endringer av paragrafen.

Paragrafen ble sist endret 2. februar 2006 sammen med en rekke andre paragrafer. Endringene bestod i endring av språkform.

## Paragrafens nåværende tekst

Ytringsfrihet bør finne sted. 

Ingen kan holdes rettslig ansvarlig for å ha meddelt eller mottatt opplysninger, ideer og budskap med mindre det lar seg forsvare holdt opp imot ytringsfrihetens begrunnelse i sannhetssøken, demokrati og individets frie meningsdannelse. Det rettslige ansvar bør være foreskrevet i lov.

Frimodige ytringer om statsstyret og hvilken som helst annen gjenstand er tillatt for enhver. Det kan bare settes klart definerte grenser for denne rett der særlig tungtveiende hensyn gjør det forsvarlig holdt opp imot ytringsfrihetens begrunnelser.

Forhåndssensur og andre forebyggende forholdsregler kan ikke benyttes med mindre det er nødvendig for å beskytte barn og unge mot skadelig påvirkning fra levende bilder. Brevsensur kan ikke settes i verk utenfor anstalter.

Enhver har rett til innsyn i statens og kommunenes dokumenter og til å følge forhandlingene i rettsmøter og folkevalgte organer. Det kan i lov fastsettes begrensninger i denne rett ut fra hensyn til personvern og av andre tungtveiende grunner.

Det påligger statens myndigheter å legge forholdene til rette for en åpen og opplyst offentlig samtale.

## Paragrafens originaltekst i Grunnloven av 17. mai 1814
*Trykkefrihed bør finde Sted. *

*Ingen kan straffes for noget Skrift af hvad Indhold det end maatte være, som han har ladet trykke eller udgive, medmindre han forsætligen og aabenbar enten selv har viist, eller tilskyndet andre til Ulydighed mod Lovene, Ringeagt mod Religionen, Sædelighed eller de constitutionelle Magter, Modstand mod disses Befalinger, eller fremført falske og ærekrænkende Beskyldninger mod nogen. *

*Frimodige Yttringer om Statsstyrelsen og hvilkensomhelst anden Gjenstand ere Enhver tilladte.*

## Referanser


## Litteratur
* NOU 1999: 27 *Ytringsfrihed bør finde Sted*

## Eksterne lenker
* Grunnloven § 100
* Ytringsfrihet med begrensninger, artikkel hos Norgeshistorie.no
* Ytringsfriheten og enigheten i 1814, artikkel hos Norgeshistorie.no
Edwards Air Force Base

**Edwards Air Force Base**  er en av det amerikanske flyvåpenets flybaser, og ligger på grensen mellom Kern County og Los Angeles County i California. Den er en viktig flybase for testflyvninger, og var et av stedene som ble benyttet som landingsbane av den amerikanske romfergen. Flybasen ble etablert i 1933.

Flystasjonen er oppkalt etter testpiloten Glen Edwards. Stasjonen ligger 703 moh.

## Referanser


## Eksterne lenker
* 
* GlobalSecurity.org 
* Documentary film about 'First Citizen of Edwards' Florence Pancho Barnes
Eglin Air Force Base

**Eglin Air Force Base** er en av det amerikanske flyvåpens flystasjoner, og ligger rett ved Valparaiso i Florida. Den er en av verdens største flyplasser, og er hjem for nærmere 50 avdelinger innenfor det amerikanske flyvåpen. Basen dekker et landområde på 1&nbsp;875&nbsp;km².

Flystasjonen er oppkalt etter oberstløytnant Frederick I. Eglin.

## Eksterne lenker
* Eglin flystasjon 
* Eglin information 
* Eglin history
Eielson Air Force Base

**Eielson Air Force Base** er en av det amerikanske flyvåpenets flystasjoner, og ligger ved Fairbanks i Alaska. Flystasjonen er base for 354th Fighter Wing som flyr F-16 Fighting Falcon og A-10 Thunderbolt II.

Flystasjonen er oppkalt etter Carl Benjamin Eielson.

## Eksterne lenker
* 

* BRAC 2005: Closings, Realignments to Reshape Infrastructure 
* 168th Air Refueling Wing (official site) 
* "A Tale of Two Airplanes" by Kingdon R. Hawes
Ellsworth Air Force Base

**Ellsworth Air Force Base** er en av det amerikanske flyvåpens flystasjoner, og ligger 11 km øst for Rapid City i Sør-Dakota. Basen er hjem til bombefly av typen B-1B Lancer.

Flystasjonen er oppkalt etter brigadegeneral Richard E. Ellsworth.
## Eksterne lenker
*
Elmendorf Air Force Base

**Elmendorf Air Force Base** er en av det amerikanske flyvåpens flystasjoner, og ligger ved Anchorage i Alaska. Basen er Alaskas største.

Flystasjonen er oppkalt etter kaptein Hugh M. Elmendorf.
F. E. Warren Air Force Base

**F. E. Warren Air Force Base** er en av det amerikanske flyvåpenets flystasjoner, og ligger ved Cheyenne i Wyoming.

Flystasjonen er oppkalt etter guvernør og senator Francis E. Warren.

## Eksterne lenker
*
Grand Forks Air Force Base

**Grand Forks Air Force Base** er en av det amerikanske flyvåpenets flystasjoner, og ligger i Grand Forks County i Nord-Dakota. Den er hjem for 319th Air Refueling Wing, som benytter KC-135 Stratotanker. 

## Eksterne lenker
* 
* Grand Forks AFB history from Strategic-Air-Command.com 
* Global Security.org Grand Forks AFB
Fairchild Air Force Base

**Fairchild Air Force Base** er en av det amerikanske flyvåpenets flystasjoner. Den ligger i Spokane County i Washington. Den er mest kjent for sitt formidable arsenal av atomvåpen. Dette ble bygget opp under den kalde krigen som et ledd i terrorbalansen. Opp gjennom årene var basen hjem for B-29, B-36, B-52 Stratofortress, KC-135 Stratotanker, og Atlas ICBMer. I tiår var minst seks B-52H bombefly med 20 ALCM kjernefysiske krysserraketter, B61 kjernefysiske bomber og SRAM kjernefysiske raketter med kort rekkevidde i 24 timers beredskap som en del av USAs kjernefysiske trussel innenfor Mutual Assured Destruction (MAD)-strategien.

Fra 1987 har basen blitt nedbygget og bombeflyene flyttet til Minot Air Force Base i Nord-Dakota. Nå er Fairchild base for tankfly som dekker behovet på vestkysten av USA.

Flystasjonen er oppkalt etter general Muir S. Fairchild.

## Eksterne lenker

* Fairchild AFB, public webpage
Goodfellow Air Force Base

**Goodfellow Air Force Base** er en av det amerikanske flyvåpenets flystasjoner, og ligger ved San Angelo i Texas. Den er en treningsbase for kryptologi for den amerikanske hæren, den amerikanske marinen, det amerikanske luftforsvaret og det amerikanske marinekorpset.

Flystasjonen er oppkalt etter premierløytnant John J. Goodfellow jr.  Den ble etablert 17. august 1940 som **San Angelo Air Corps Basic Flying School**, og ble hetende **Goodfellow Field** fra 1941.  Under andre verdenskrig ble piloter opplært på blant annet T-6 Texan og B-25 Mitchell.

## Eksterne lenker

* Goodfellow Air Force Base
Sig Haugdahl

**Sigurd Olson «Sig» Haugdahl** (født 1891 i Verdal, død 4. februar 1970 i Florida, USA) var en deltaker i den amerikanske motorsporten IMCA, innehaver av en uoffisiell verdensrekord i hastighet på land og bidro til stiftelsen av den amerikanske motorsportgrenen NASCAR. Haugdahl emigrerte fra Norge til Albert Lea i Minnesota, USA i 1910.

## Racingkarriere
Hans racingkarriere startet i 1912, da han var fører av en spesialbygd Indian-motorsykkel på isbaner i Minnesota, før han i 1918 begynte å kjøre billøp på grusbaner og vant mesterskapet i serien IMCA. Deretter bygget han bilen Wisconsin Special for å ta tittelen i racingserien USAC, og slå daværende mester Tommy Milton. Bilen fikk navn etter motoren, som var en Wisconsin Airplane-motor med seks sylindre og et volum på 836 kubikktommer, og som var koblet direkte til bakhjulene. Bilen var 488 cm lang og hadde 250 hestekrefter.

## Fartsrekord
Den 7. april 1922, på Daytona Beach Road Course i Florida, satte Sig verdensrekorden i hastigheter på land bak rattet i sin Wisconsin Special, da han kjørte i 289 km/t, en fart som var nesten 39 km/t raskere enn den tidligere rekorden. Denne rekorden ble aldri anerkjent som en offisiell verdensrekord, da han ikke var medlem av *American Automobile Association*, men derimot av rivalen IMCA.

## Daytona Beach Road Course
I 1935 ble verdensrekordforsøk i fart flyttet fra Daytona Beach Road Course til den sikrere Bonneville Salt Flats i Utah. På grunn av dette bad eierne av Daytona Beach-banen Sig om å organisere et billøp på banen, hvor det ble satt en førstepremie på 5&nbsp;000 amerikanske dollar. Det viste seg at banen var svært uegnet til den type aktivitet, og løpet ble stoppet etter at 75 av de totalt 78 rundene var kjørt.

Etter dette diskuterte Haugdahl nye muligheter med Bill France, og sammen fikk de organisert et nytt løp i 1937. Dette løpet brakte mer suksess enn det første, men tapte fortsatt penger, og Haugdahl organiserte ikke fler løp etter dette. William France brukte derimot erfaringen fra dette løpet til senere å stifte NASCAR, som i dag er en av verdens mest populære motorsporter.

## Kilder
* * The Unauthorized NASCAR Fan Guide 1998-99*, Bill Fleischman og Al Pearce, 1999.

## Eksterne lenker
* Bilder og mer info om Sig Haugdahl 

Sigurd Olsen Haugdahl f. 10/1 1891 i Verdal. Døde 2/3 1970 i Jacksonville, Florida. Se "Hodalsætta" av Kjell Saxvik
Wind River

***Wind River*** er en amerikansk spillefilm regissert av Taylor Sheridan og fotografert av Ben Richardson. Filmen hadde premiere under Sundance filmfestival i januar 2017.

## Handlingsreferat
Om vinteren i Wind River Indian Reservation i Wyoming, oppdager agent Cory Lambert fra U.S. Fish and Wildlife Service den blodige kroppen til 18 år gamle Natalie Hanson i snøen. Kroppen hennes er barbeint, uten ordentlige klær for vinteren, og mange mil fra nærmeste bygning. FBI-agent Jane Banner ankommer for å etterforske et mulig drap, fordi FBI har jurisdiksjon over drapssaker på slike indianer-reservat. Dagen etter får Banner vite fra Natalies far, Martin, at datteren hans var sammen med en ny kjæreste. Men faren visste ikke mannens navn, eller hvor han bodde.

En obduksjon viser at den unge kvinnen hadde blitt utsatt for vold. Imidlertid klarer ikke legen bekrefte om dødsfallet som drap, og agent Banner får ingen ekstra hjelp fra FBI i denne etterforskningen. Lambert oppdager at Natalies "nye kjæreste" var Matt Rayburn, som arbeider ved et nærliggende anlegg som driver med oljeboring. Dagen etter blir Matts kropp også oppdaget, naken og allerede herjet av dyreliv. Lambert forteller agent Banner om sin egen datters død tre år tidligere. Kroppen til datteren hans ble oppdaget i snøen etter en fest hjemme hos dem, samtidig som han og hans kone var bortreist. Ingen ble etterforsket eller siktet etter datterens død.

Agent Banner, ledsaget av lokal politi-sjef Ben Shoyo og flere politifolk, besøker olje-boringsanlegget. De blir møtt av bedriftens sikkerhetsvakter som forteller at Matt hadde en krangel med Natalie ett par dager siden - og ingen av dem har blitt sett siden. Konfrontasjonen mellom politi og sikkerhetsvakter eskalerer raskt til en væpnet konflikt, når de krangler om hvem som egentlig har jurisdiksjon over området. Agent Banner avviser situasjonen ved å hevde FBI-autoritet. Men sikkerhetsvaktene nekter å fortelle hva som egentlig skjedde med Natalie eller Matt, og vaktene har ingen problemer med å ty til vold i forsøk på å hindre at politiet finner ut hva som hadde skjedd.

## Rolleliste
* Cory Lambert – Jeremy Renner
* Jane Banner – Elizabeth Olsen
* Matt – Jon Bernthal
* Natalie Hanson – Kelsey Chow
* Wilma Lambert – Julia Jones
* Martin Hanson – Gil Birmingham

## Referanser


## Eksterne lenker
*
Ragnar Bragvin Andresen

**Ragnar Bragvin Andresen** (født 1. februar 1988) er en norsk langrenns- og rulleskiløper.

Ragnar B. Andresen er oppvokst på Greåker i Sarpsborg, og var tidligere tilknyttet Greåker IF og Trøsken IL. Han går nå for Njård i Oslo. Han begynte på landslinjen ved Hovden skigymnas høsten 2004.

Ragnar Bragvin Andresen står bak det private sprintlaget Team Jobzone.

## Merittliste
* Gull jr.EM-rulleski sprint Yaroslavl Russland 2006.
* Gull jr.VM-rulleski stafett Oroslavje Kroatia 2007
* Bronse jr. VM- rulleski sprint Oroslavje Kroatia 2007
* Gull jr.EM-rulleski sprint Torino Italia 2008
* Gull jr.EM-rulleski stafett Pragelato Italia 2008
* Vinner av FIS World Cup jr sammenlagt sesongen 2008
* Sølv FIS VM-rulleski stafett Frosinone Italia 2009
* 2.-plass FIS World Cup-rulleski sammenlagt 2010
* Gull FIS VM-rulleski sprint Kristiansund Norge 2011 – verdensmester individuelt senior
* Bronse FIS VM-rulleski sprint Bad Peterstal Tyskland 2013
* Gull FIS VM-rulleski stafett Bad Peterstal Tyskland 2013
* Gull FIS VM-rulleski stafett Val di Fiemme Italia 2015
* Gull FIS VM-rulleski stafett Solleftea Sverige 2017
*Sølv FIS VM-rulleski stafett Madona Latvia 2019
*Gull FIS VM-rulleski sprint Madona Latvia 2019

## Referanser


## Eksterne lenker
*
NOU 2000: 1, Kvoteutvalget

**NOU 2000: 1 «Et kvotesystem for klimagasser»** er en norsk offentlig utredning (NOU) fra et utvalg oppnevnt ved kongelig resolusjon 23. oktober 1998. Utredningen ble avgitt til Miljøverndepartementet 17. desember 1999. Utvalgets mandat var å utrede et nasjonalt kvotesystem for klimagasser med utgangspunkt i Kyotoprotokollen. Utvalget blir derfor gjerne referert til som *«Kvoteutvalget»*.

Utvalget konkluderte med at et system for handel med utslippskvoter ville være et viktig middel til å gjennomføre Kyotoprotokollen i Norge i perioden 2008-2012. Konklusjon deres var at flere hensyn, blant annet kostnadseffektivitet, styringseffektivitet og likebehandling tilsier et bredest mulig system.

Et bredt system vil sikre at reduksjonene skjer der hvor kostnadene er minst og også øke sannsynligheten for at Norge klarer å innfri forpliktelsene under Kyotoprotokollen.

Systemet kan av praktiske hensyn ikke omfatte alle de norske klimagassutslippene da de administrative kostnadene knyttet til å redusere enkelte utslipp gjennom handel med utslippskvoter, som metangass i landbruket, ville kunne bli uforholdsmessig høye. Allikevel konkluderer utvalget med at nesten 90 prosent av utslippene i 1997 ville være egnet til å inkludere i kvotesystemet.

## Referanser


## Se også
* NOU 1992: 3, Miljøavgiftsutvalget
* NOU 1996: 9, Grønn skattekommisjon
* NOU 2006:18, Lavutslippsutvalget
Ricochets

**Ricochets** er et rockeband fra Fredrikstad som ble dannet i 1998.

## Historie
Bandet ble startet av Trond Andreassen (vokalist), Alexander Kloster-Jensen (gitar),  (keyboard), Ole Bjerkebakke (trommer) og  (bass). Før dannelsen spilte både Andreassen og Kloster-Jensen i bandet Creambabes. Ricohhets var et av vinnerbandene under Zoom 1998 og ble sendt på den påfølgende Zoom-turneen i Norge, England og Skottland våren 1999. Bandets første utgivelse var singelen *Devil inside / Dont bring me down* på Fredrikstadbaserte Dead cool records våren 1999. Singelen ble fulgt opp av *The Drinkin' EP* på selskapet  senere samme år. 

Debutalbumet, *Slo-Mo Suicide*, kom i 2000 og fikk svært gode kritikker både av musikkanmeldere og publikum. For albumet ble bandet nominert til Spellemannprisen 2000 i klassen årets nykommer og Alarmprisen 2001 i klassen årets rockealbum. De ble også nominert til Alarmprisen i klassen årets norske liveband/artist.

Bandet ble oppløst i 2001 og gjenforent året etter. De ga ut sitt andre album, *The Ghost Of Our Love*, i 2003. For albumet ble de nominert til Spellemannprisen 2003 i klassen rock og til Alarmprisen 2004 i klassen årets rockealbum. I tillegg ble låten «The Ghost of our Love» nominert i klassen beste låt under Alarmprisen. I 2005 kom deres tredje album som fikk tittelen *[[Isolation]]*. For albumet fikk de sin tredje nominasjon i klassen årets rockealbum under Alarmprisen 2006 og var i tillegg nominert i klassen årets liveartist.

I 2006 ble bandet igjen oppløst. Denne gangen gikk det tretten år før de ble gjenforent i 2019. I 2023 kom bandet fjerde album, *Closer to the Light*.

Kloster-Jensen forlot bandet ved oppløsingen i 2006, og har senere spilt i band som My Midnight Creeps og Madrugada. Andreassen startet i 2010 bandet Navigators med blant annet Ricochets-keyboardist  og senere trommeslager  som medlemmer.

## Medlemmer
*  &ndash; vokal (1998–)
*  &ndash; bass, vokal (1998–)
*  &ndash; orgel, piano (2002–)
*  &ndash; gitar (2019–)
*  &ndash; trommer (2019–)

### Tidligere medlemmer
* Alexander Kloster-Jensen &ndash; gitar, produsent (1998–2006)
*  &ndash; orgel, piano (1998–2001)
* Ole Bjerkebakke &ndash; trommer (1998–2001)
*  &ndash; trommer (2002–2003)
*  &ndash; trommer (2003–2004)
*  &ndash; trommer (2005–2006)

## Diskografi
### Album
* 2000: *Slo-Mo Suicide* – Progress/MNW
* 2003: *The Ghost of Our Love* – Progress/MNW
* 2005: *[[Isolation]]* – Kong Tiki/Playground
* 2023: *Closer to the Light* – Indie Recordings

### EP-er og singler
* 1999: *Devil Inside/Dont Bring me Down* (singel) – Dead cool records
* 1999: *The Drinkin' EP* (EP) – Underground Records
* 2000: *When the Shit Hits the Fan/Hardcore Hotel* (singel) – Progress/MNW
* 2001: *Fall Down Dead/Save Me* (singel) – Bad Afro records
* 2020: *Bad Behavior* (singel) – Indie Recordings
* 2022: *Shooting Star* (EP) – Indie Recordings
* 2023: *Galaxies (Dead End Street)* (singel) – Indie Recordings

## Referanser


## Eksterne lenker
*
Partitur

Et **partitur** er et notehefte eller en noteoversikt der alle stemmene og instrumentene i et flerstemmig musikkstykke er vist samlet og ordnet under hverandre takt for takt. Partituret gir dermed muligheten til å få et fullstendig overblikk over en musikalsk komposisjon. Ved ledelsen av et ensemble, for eksempel et orkester bruker dirigenten partituret for å holde oversikten over alle stemmene. I mindre ensembler som for eksempel en trio kan musikerne bruke partituret for å gjøre seg kjent med de øvriges stemmer for å bedre samspillet.

## Grafisk partitur
Grafisk partitur er en type partitur. Dette inneholder forskjellige lydsymboler istedenfor noter.

## Se også
*Noter
Willie Green

**Willie Green** (født 28. juli 1981, Detroit, Michigan) er en amerikansk profesjonell basketballspiller. Han spiller for øyeblikket for New Orleans Hornets i NBA. Han har også spilt for Seattle SuperSonics og Philadelphia 76ers. 

## Referanser


## Eksterne lenker
*
Senait Mehari

**Senait Ghebrehiwet Mehari** (trolig født 3. desember 1974 i Asmara i Eritrea) er en tysk forfatter og sanger.

## Liv i Eritrea

Meharis fødselsdag er offisielt 3. desember, men det eksakte fødselsåret er ikke kjent. Det ligger trolig mellom 1974 og 1976. Faren var eritreer, moren var etiopier. Etter å ha blitt forlatt som spedbarn i en koffert av moren, overlatt til å dø, ble hun reddet, og gikk siden under navnet «barnet fra kofferten». Hun ble sendt til det statlige barnehjemmet «Orfan» i Asmara, og to år senere til et barnehjem drevet av italienske ordenssøstre. Etter å ha bodd der noen år ble hun tatt hånd om av sin tante.

Da Mehari var seks år sendte faren henne, sammen med hennes halvsøstre Tzegehana og Yaldiyan, til geriljaen Eritrean Liberation Front, hvor hun måtte arbeide for soldatene i forskjellige leire.

I begynnelsen av 2007 oppstod kontrovers om Mehari kunne betegnes som «barnesoldat», etter at fjernsynsprogrammet «Zapp» på NDR hadde gjort egne undersøkelser av hennes bakgrunn.

## Liv i Tyskland

Tre år etter at Mehari ble sendt til geriljaen ble hun og søstrene reddet av onkelen Haile, som tok dem med seg til Sudan, der de bodde de neste tre årene. Hennes far emigrerte i mellomtiden til Tyskland, og bad om at jentene kom etter. En stund bodde de sammen i Hamburg, men ettersom faren slo Senait, fikk hun plass i et ungdomshjem.

### Sanger og forfatter

Mehari begynte å skrive sine egner sanger på tigrinya, tysk og engelsk, og fikk sitt gjennombrudd i Tyskland i 2001 med singlene «Leben» og «Aura».

I 2004 offentliggjorde Mehari selvbiografien *Feuerherz*, hvor hun skriver om tiden som barnesoldat i Afrika.

I november 2005 utkom Meharis første album, *Mein Weg*, og i mai 2006 kom hennes nye bok *Wüstenlied*, hvor temaet igjen er hennes røtter i Eritrea og hvor hun forsøker å finne sin plass i verden.

## Referanser


## Eksterne lenker
* 
* Senait Mehari
Hamsterfamilien

* Arvicolinae
* hamstre
* mankerotte 
* Neotominae
* Sigmodontinae
* Tylomyinae

**Hamsterfamilien** (Cricetidae) er en gruppe gnagere i den store og komplekse gruppen Muroidea.
Den inneholder blant annet hamstre, vånder og lemen. Med cirka 600 arter, fordelt i fem underfamilier, er dette den nest mest tallrike pattedyrfamilien.

## Taksonomi
Hamsterfamilien har gjennomgått flere endringer, og mange tidligere medlemmer av gruppen regnes nå som medlemmer av musefamilien og andre muroide familier. Blant disse er gruppene Calomyscinae, Gerbillinae, Lophiomyinae, Myospalacinae, Mystromyinae og Platacanthomyinae.

## Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

* Rodentia, gnagere
** Myomorpha, muselignende gnagere
*** Dipodoidea, hoppemusgruppen
**** Sminthidae, bjørkemusfamilien
**** Zapodidae, (mangler norsk navn)
**** Dipodidae, hoppemusfamilien
*** Muroidea, musegruppen
**** Calomyscidae, musehamsterfamilien
**** Cricetidae, hamsterfamilien
***** Arvicolinae, «korthalemus»
***** Cricetinae, hamstere
***** Lophiomyinae, mankerotter (monotypisk)
***** Neotominae, «skogrotter»
***** Sigmodontinae, «risrotter
***** Tylomyinae, «vesper- opg klatrerotter»
**** Muridae, musefamilien
**** Nesomyidae, hamsterrottefamilien
**** Platacanthomyidae, tremusfamilien
**** Spalacidae, mulvarprottefamilien

## Se også
* Liste over pattedyr i Norge

## Referanser




## Eksterne lenker
*
Andre Mosebok

***Andre Mosebok*** eller ***Eksodus*** (hebraisk:  – *Šĕmôṯ*, «Navn»; gresk: , «Utferden»; latin: *Exodus*) er den andre boken i Bibelen og har fått navn etter hendelse i de første femten kapitlene, utferden fra Egypt. Bokens jødiske navn er *We'elleh sjemot* («Og dette er navnene»), ofte forkortet til *Sjemot*, som er de tre første ordene i teksten. *Andre Mosebok* forklarer opprinnelsen til påskefesten, og er satt sammen av tekster fra «Jahvisten» og «Presteskriftet».

Gud kaller Moses til å føre sitt folk, israelittene, ut av Egypt. Farao i Egypt vil ikke la folket reise, for «*jeg vil gjøre hans hjerte ubøyelig, så han ikke lar folket dra*». Gud lar så en rekke landeplager ramme Egypt, slik at Moses kan lede sitt folk ut, og redde dem fra faraos hær ved Rødehavsunderet, hvor han deler havet så folket kan krysse det tørrlagte elveleiet. Etter at israelittene har unnsluppet Egypt, åpenbarer Gud seg for Moses på Sinaifjellet og gir ham de ti bud.

Av teksten fremgår at de ti bud ikke var del av den opprinnelige teksten. Sabbaten kan ikke ha vært helligdag tilbake fra Moses' dager, når den ellers i Bibelen først nevnes en stund ut i kongetiden, fra 800-tallet f.Kr. Kap. 25-31 omtaler tabernaklet og prestene som gjorde tjeneste der. 

I Sverige ble *Andre Mosebok* trykt som appendiks til den svenske landsloven i 1608 og brukt som svensk straffelov. I Christian 5.s danske og norske lov fra 1683 og 1687 var sjette bok (straffelovene) ordnet etter de ti bud.

## Referanser


## Eksterne lenker
* Andre Mosebok på Bibelen.no
Redaksjon 21

***Redaksjon 21*** er et norsk aktualitetsmagasin som gikk på NRK1 fra 1994 til 2002.

De første programlederne var Hans-Wilhelm Steinfeld og Terje Svabø. I 1996 begynte Anne Grosvold. Hun ble i januar 1999 erstattet av Knut Olsen, som var programleder helt til programserien ble tatt av sendeskjemaet våren 2002. Gry Blekastad, Geir Helljesen, Gro Holm og Lisbeth Skei hadde kortere programlederoppdrag og innslag.

Programmet ble etterfulgt av ''Redaksjon EN'' og ''Standpunkt''.

## Andre programserier under Redaksjon 21
**Vesentlig prat* gikk høsten 1999. Programmet var på 50 minutter og gikk en gang i uka, ved siden av de to ordinære programmene av *Redaksjon 21*. Programmet ble ledet av Anne Grosvold og gikk fra 22. september til 22. desember. 
**Politisk* gikk høsten 2000 og ble ledet av Lisbeth Skei. Hensikten var å lage et debattprogram som ikke ble dominert av politiske eksperter. Programmet gikk en gang i uka. 
**Utenriks* gikk fra vinteren 2001 til sommeren 2002 og ble ledet av Gro Holm. Magasinet omhandlet utenriksstoff og gikk en gang i uka.

## Programledere

* Claus Wiese (1994)
* Tore Johannessen (1994)

*Anne Grosvold (1996-98 & 1999) (*Redaksjon 21* og *Vesentlig prat*)
*Gry Blekastad (1998)
*Geir Helljesen (1998)
*Knut Olsen (1999–02) (410 sendinger)

*Gro Holm (2001–02) (Redaksjon 21: Utenriks)
*Lisbeth Skei (2000) (Redaksjon 21: Politisk)

## Referanser


## Eksterne lenker
*
Redaksjon EN

***Redaksjon EN*** er et norsk direktesendt debattprogram som gikk på NRK1 fra 2002 til 2009. Programmet var en del av NRK Nyheter og gikk fire dager i uken (mandag til torsdag). Programmet ble fra starten ledet av Viggo Johansen. Han ledet det frem til sommeren 2009, som var programmets nest siste sesong. Erik Wold ledet det siste sesong.

Programmet overtok for ''Redaksjon 21'' og ble i 2010 erstattet av *[[Aktuelt (NRK)|Aktuelt]]*.

Premieren ble sett av 460 000, mens første sesong i snitt hadde et seertall på 509 000. Andre sesong hadde et seersnitt på 526 000 (og en markedsandel på 39,5 prosent). Høyeste seertall for programmet var 770 000 (januar 2009).

## Se også
* I kveld
* Standpunkt

## Referanser


## Eksterne lenker
*
Di’Anno

***Di'Anno*** er det første soloalbumet til Paul Di'Anno, utgitt i 1984. Bandet gikk også under navnet Di'Anno. I Japan ble albumet først utgitt med tittelen *Two Swimmers & a Bag of Jockies*.

## Sporliste
#«Flaming Heart»
#«Heartuser»
#«Here to Stay»
#«The Runner»
#«Tales of the Unexpected»
#«Razor Age»
#«Bright Lights»
#«Lady Heartbreak»
#«Antigua»
#«Road Rat»

## Personell
*Paul Di'Anno – Vokal 
*Lee Slater – Gitar, Bakgrunnsvokal
*P.J. Ward – Gitar, Bakgrunnsvokal 
*Kevin Browne – Bass, Bakgrunnsvokal 
*Mark Venables – Keyboard, Bakgrunnsvokal
*Dave Irving – Trommer

## Kilder
*
Stångån

**Stångån** er en stor elv i de svenske landskapene Småland og Östergötland. Elven begynner i nærheten av Vimmerby og flyter i nordlig retning opp til innsjøen Roxen nær Linköping. På veien dit flyter den gjennom innsjøsystemet i Kinda, hvorfra Kinda kanal følger den og forenes med Göta kanal i Roxen. Fra Roxen flyter vannet fra Stångån videre til Østersjøen i Motala ström.
Harøy Idrettslag

**Harøy Idrettslag** er et idrettslag på Harøya i Ålesund kommune i Møre og Romsdal. Klubben har ca. 300 medlemmer og driver med fotball, aerobic, volleyball og barnetrim.

## Fotball
Fotballaget spiller i 5. divisjon i Sunnmøre Fotballkrets. Klubben spiller sine hjemmekamper i marineblå og hvite drakter på Harøy Stadion. Laget avsluttet 2007-sesongen som nummer 2, og skal spille kvalifisering om opprykk til 5. divisjon mot laget som kommer på 2.-plass i 6. divisjon avd. 2. Toppskårer i 2007-sesongen ble Stian Harnes.

## Kjente utøvere
*John Andreas Husøy, fotball

## Eksterne lenker
*
Nicholas Brendon

**Nicholas Brendon** (1971–2026) var en amerikansk skuespiller. Han ble født tre minutter etter sin identiske tvillingbror, skuespilleren Kelly Donovan. 

Brendon fikk sitt gjennombrudd med rollen som Xander Harris i TV-serien *[[Buffy, vampyrenes skrekk]]* i 1997. Serien gikk fra 1997 til 2003. I episoden «The Replacement» spilte han sammen med broren Kelly Donovan.

## Referanser


## Eksterne lenker
* 
* 
*
Ørnulf Egge

**Ørnulf Egge** (født 26. mai 1910, død 31. juli 1978) var en norsk politiker (DnA/NKP) og motstandsmann.

Egge ble medlem av sentralstyret i Arbeidernes ungdomsfylking (AUF) i 1934. I forbindelse med det tyske angrepet på Norge i 1940 sluttet han seg til Fagopposisjonen av 1940, som ønsket å opprettholde en legal arbeiderbevegelse. Da Håkon Meyer og Erling Olsen begynte å bevege seg i retning samarbeid med Nasjonal Samling, forlot Egge opposisjonen.

Sammen med andre opposisjonelle AUFere gikk Egge i 1941 over til Norges Kommunistiske Ungdomsforbund. Etter at NKUs leder Ørnulf Slåttelid ble fengslet av okkupasjonsmakten, ble Egge utpekt til leder for NKUs organisasjonsapparat og dermed reell leder for organisasjonen. Han ble også valgt til organisasjonssekretær i NKPs partiledelse. I 1943 dro han til Skriulægret, en base i Øystre Slidre som i realiteten ble kontrollert av NKP. Han unnslapp da tyskerne i 1944 tok leiren og virket frem til krigens slutt under jorda i Oslo.

I 1946 valgte NKPs landsmøte å vrake Egge til sentralstyret på grunn av hans tidligere sympati for Leo Trotskij og trotskismen og hans samarbeid med Meyer. Som en av Peder Furubotns nærmeste og en av den nye «krigsgenerasjonen» av NKPere ble han ekskludert fra NKP i forbindelse med oppgjøret med Furubotn på NKPs ekstraordinære landsmøte i februar 1950.

Ørnulf Egge var sønn av forfatteren Peter Egge og far til historikeren Åsmund Egge, Rannveig Egge og Ingebjørg Egge.

## Referanser
Alyson Hannigan

**Alyson Hannigan** (født **Allison Lee Hannigan** 24. mars 1974 i Washington, D.C.) er en amerikansk skuespiller. Hun er mest kjent for rollen som Willow Rosenberg i *[[Buffy, vampyrenes skrekk]]*, rollen som Lily Aldrin i How I Met Your Mother og som Michelle Flaherty i de tre første American Pie filmene (American Pie, American Pie 2 og American Pie 3: Bryllupet).

Alyson startet sin skuespillerkarriere i Atlanta som 4-åring i reklamer for McDonald's, Six Flags og Oreos. Da hun var 11 flyttet hun til Los Angeles hvor hun etter hvert fikk roller i forskjellige TV-serier. Hun har hatt gjesteroller i Picket Fences, Roseanna, Touched by an Angel og The Torkelsons, og en birolle i filmen Min stemor fra verdensrommet. 

## Filmografi

## Referanser


## Eksterne lenker
*
Jack Allan

**John Thomas «Jack» Allan** (født 16. januar 1883 i South Shields i Tyne and Wear i England, dødsdato ukjent) var en tidligere fotballspiller for Bishop Auckland og Manchester United. Han kom fra Bishop Auckland i mai 1904 og var i Manchester inntil juni 1906 da han returnerte til sin tidligere klubb. 

Allans rolle på banen var som angriper. Ligadebuten for Manchester United kom 3. september 1904 mot Burslem Port Vale (2. Divisjon, 2-2 borte, scoret begge målene, sesongens første kamp, ca. 4,000 tilskuere). Klubber: Bishop Auckland, Manchester United (35 k, 21 mål) og deretter igjen Bishop Auckland (fra sesongslutt 1906/07, som amatør). Spilte i to FA-cup-finaler for amatører: 1899/1900 (5-1 over Lowestoft Town i Leicester) og 1901/02 (1-5 mot Old Malvernians på Headingley i Leeds). Opprykk til 1. Divisjon i 1905/06. Scoret nest flest mål for Manchester United i 1904/05.

## Karriere

## Referanser


## Kilder
* Dykes, Garth (1994): *The United alphabet – a complete who's who of Manchester United F.C.*.  ACL Colour Print & Polar publishing (UK) Ltd., Leicester. ISBN 0-9514862-6-8
Anthony Head

**Anthony Stewart Head** (født 20. februar 1954 i Camden Town, Nord London) er en britisk skuespiller. Han vokste opp i Hampton, London.

Han er mest kjent for sine roller som bla. Rupert Giles i tv-serien *[[Buffy, vampyrenes skrekk]]*, Uther Pendragon i tv-serien *[[Merlin (TV-serie)|Merlin]]* og som statsministeren i tv-serien *[[Little Britain]]*. Han spilte Geoffrey Howe i *[[Jernkvinnen]]* (2011), den biografiske filmen om Margaret Thatcher (Meryl Streep). Han skal også portrettere Chiron i *[[Percy Jackson: Sea of Monsters]]* (2013), basert på bok nummer to i Rick Riordans populære ungdomsbokserie om *[[Percy Jackson]]*.

Han har dessuten spilt i bandet Two Way. Han har to barn med sin samboer. 

## Referanser


## Eksterne lenker
* 
*
Al Dhafra Air Base

**Al Dhafra Air Base**  er en flystasjon i De forente arabiske emirater, som benyttes både av amerikanske og emiratenes egne styrker. Stasjonen ligger ca. 32 km sør for Abu Dhabi.

## Eksterne lenker

*  
* Global Security: Al Dhafra Air Base
Andersen Air Force Base

**Andersen Air Force Base** er en flystasjon for det amerikanske flyvåpenet nord på øya Guam i Stillehavet. Den ligger ca. 24 km fra hovedstaden Agaña, og er tilholdssted for Pacific Air Forces, 36th Wing.

Flystasjonen er oppkalt etter brigadegeneral Roy Andersen.
## Eksterne lenker
*
Disjunktiv normalform

**Disjunktiv normalform** (**DNF**) er en standardisert (eller normalisert) utsagnslogisk formel som er en disjunksjon av konjunksjoner av literaler. Den kan også beskrives som en *ELLER av OG*, eller en sum av produkt, eller (i filosofisk logikk) et *kluster konsept*. Som en normalform er formen viktig i automatisert theorem testing.

De eneste utsagnslogiske konnektivene i en DNF-formel er og, eller og ikke, og ikke kan bare forekomme i literalene. Følgende formler er på DNF:

A \lor B

(A \land B) \lor C

(A \land \neg B \land \neg C) \lor (\neg D \land E) \lor F

Følgende formler er *ikke* på DNF:

\neg (A \lor B) – \neg forekommer utenfor en \lor

A \lor (B \land (C \lor D)) – \lor er nestet inne i en \land

Man kan omforme enhver utsagnslogisk formel til DNF ved å bruke logiske ekvivalenser som eliminering av dobbel negasjon, De Morgans lover og distribusjonsloven. I enkelte tilfeller kan imidlertid en omforming til DNF føre til en eksponensiell økning i størrelsen på formelen.

Normalformer i logikk er viktige for bl.a. automatisk teorembevising. 

## Se også
* Konjunktiv normalform
Knoke

**Knokene** er fremstående deler av skjelettet, eller leddknuter rundt disse. Ordet omfatter i vid forstand albuer, knær og ankler, men om mennesker brukes det for det meste om fingerleddene.

## Etymologi
Ordet knoke antas å stamme fra germansk **knu*, «å klemme med fingrene», via norrønt *knoka*, «å slå med knokene». Ordet er beslektet med ord som «kna», «knuge», «knuse» og «knokkel».

## Anatomi
### Fingerknokene
Knokene i hendene blir fremhevet når man for eksempel lager en knyttneve.

Anatomisk består knokene av interfalangealleddene (latin: articulationes (digitorum) interphalangeae) og metakarpofalangealleddene (latin: articulationes metacarpophalangeae). Knokene innerst på fingeren blir referert til som de første knokene, og deretter andre og tredje etterhvert som man beveger seg utover mot fingertuppene.

## Knekkelyder
Man er fortsatt usikre på grunnen til at man noen ganger kan høre knekkelyder når man strekker på knokene, men det er antatt at det er leddvæsken (nitrogen) som må fylle det plutselige tomrommet som oppstår når leddet dras fra beinet. Man tror dette oppstår i løpet av mikrosekunder, og at leddvæsken deretter blir fraktet videre med blodet. Det er ingenting som tyder på at slik knekking kan være skadelig.

## Se også
* Skjelett
* Ledd
* Muskel
* Sene

## Referanser
Pannebein

**Pannebeinet** eller **frontalbeinet** (latin: *os frontale*) er en knokkel i den øvre framdelen av hodeskallen til et menneske. Navnet kommer fra latin *frons*, som betyr «panne».

## Anatomi
Knokkelen er formet som et hjerteskjell, og er sammensatt av tre deler: *squama frontalis*, den flate og største delen, hovedregionen av pannen; *pars orbitalis ossis frontalis*, den horisontale og nest-største regionen; og nesepartiet, som artikulerer med nesebeinet og *processus frontalis maxillae* for å forme neseroten.

Øynene ligger hos alle virveldyr inntil pannebeinet, slik at den øvre delen av øyehulene utgjøres av pennebeinet. Hos pattedyr har denne delen bihule, og hos menneskeaper avsluttes pannebeinet over hvert øye med en tydelig øyebrynsbue.

## Pannebeinet og skalletaket
Pannebeinet er en del av skalletaket og er dannet som hudbein. Det er det andre paret av en serie parrede knokler som dekket hjernekassa hos de første panserpaddene og er modifisert og slått sammen med andre knokler hos senere firbeinte virveldyr. Hos panserpadder er denne serien:

* Premaxillene eller fortannbeinet, aller fremst
* Nesebeina
* **[[Pannebein]]a** (parrede hos de fleste firbeinet virveldyr)
* Issebeina
* Postparietale-knoklene, en del av issebeina hos fugler og bakhodebeinet hos pattedyr.

Hos menneske og andre høyere primater utgjør pannebeinety en enkel knokkel hos voksne. Pannebeinet anlegges imidlertid fra to separate fosteranlegg (høyre og venstre), og hos mange folkegrupper vil beinet også i voksen alder ha to uthevinger, *eminience frontale*, en over hver øyenbrynsbuene. Hos de fleste andre firbeinte virveldyr er imidlertid pannebeinet to separate knokler, slik som de øvrieg knoklene i denne serien. Dette samme arrangementet finnes hos noen få prosent av voksne mennesker.

## Referanser
Gjøvik stasjon

**Gjøvik stasjon** er endestasjonen på Gjøvikbanen og ligger midt i Gjøvik sentrum, på vestsiden av Mjøsa. Stasjonen ble åpnet 28. november 1902 da banen ble forlenget fra Jaren. Stasjonen betjenes av passasjertog til Oslo drevet av Vy Gjøvikbanen.

Stasjonsbygningen ble tegnet av jernbanearkitekten Paul Armin Due. Den er bygget i pusset tegl, og utvidet i 1937 og 1952. Stasjonen viser variasjonene i historismen med nyromanske rundbuevinduer og tysk renessanse med dekor i bindingsverk. Bygningen er fredet både utvendig og innvendig etter vedtak fra Riksantikvaren i 2002. På stasjonsområdet står det privet, uthus og lokomotivstall fra 1902 som ikke er fredet. Til sammen utgjør bygningene et godt bevart og helhetlig anlegg som viser samferdselshistorie. Stasjonsbygningen huser i dag turistinformasjonen for Gjøvik, Land og Toten (GLT-regionen). Gjøvik stasjon er fortsatt betjent av trafikkstyrer og har derfor ikke innkjøringssignal. 

## Litteratur
* 
* 
* 

## Eksterne lenker

* Fredningsvedtak fra Riksantikvaren 26. november 2002
* 


Fil:Gjøvik stasjon sett fra mjøssida.jpg|Gjøvik stasjon sett fra jernbanesporene
Fil:Jernbanestasjonen på Gjøvik-3.jpg|Stasjonsbygningen sett fra Strandgata
Bihole

**Bihole** eller **bihule** (Latin: *sinus paranasales*) er fire luftfylte hulrom i knoklene pannebeinet eller overkjevebeinet som ligger omkring nesen. De står i samband med nesehulen gjennom trange kanaler. 

## Se også
* Skalle
* Menneskets anatomi
Nesen

***Nesen*** (russisk: *Nos*) er en fortelling av den russisk-ukrainske forfatteren Nikolaj Gogol, utgitt i 1836. *Nesen* regnes som en av Gogols *Petersburgnoveller*, som kom i norsk oversettelse ved Marit Bjerkeng i 1973, nyeste utgave i 2013 med forord av Mikhail Sjisjkin.

Nesen er en absurd fortelling om statstjenestemannen Kovaljov som våkner en morgen og oppdager at nesen hans er borte. Mellom kinnene er det bare glatt hud, og Kovaljov blir naturlig nok fortvilt. Særlig ettersom han er en mann som er opptatt av å ta seg godt ut og gjøre lykke hos damene.

Fortellinga åpner imidlertid med at barbereren Ivan Jakovlevitsj finner en nese i brødet som kona hans har bakt. Av frykt for å bli blanda opp i ubehageligeter, prøver han å bli kvitt nesen uten at noen får vite om det, og etter en del strev lykkes det han å kaste nesen i Neva.

Etter å ha konstatert at nesen virkelig er vekk, og at det hele ikke bare var en vond drøm, tar Kovaljov seg en tur på byen med ansiktet i en klut, mens han tenker intenst på hva han nå skal gjøre. Plutselig får han øye på nesen sin, spaserende rundt i byen forkledd som høytstående embetsmann. Når Kovaljov prøver å konfrontere han med fakta, nekter nesen enhver befatning med saken, og ser i et ubevokta øyeblikk sitt snitt til å stikke av. Kovaljov setter inn en etterlysning etter nesen i avisa, og anmelder deretter forsvinningen til politiet. 

Kort tid etter blir Kovaljov oppsøkt av en politiembetsmann som kan opplyse at nesen er blitt pågrepet på veg til Riga, utstyrt med falsk identitet. Han kommer nå for å bringe nesen tilbake til dens rette eier. Kovaljovs lykke forvandles raskt til fortvilelse når han oppdager at nesen ikke vil feste seg igjen. Han tilkaller doktoren, som likevel ikke kan hjelpe. Doktoren forbereder Kovaljov på et liv uten nese.

I mellomtiden har ryktet om en nese på rømmen spredt seg i byen. Det fører til oppløp av skuelystne på forskjellige steder rundt i byen, etter som ryktet forteller at den skal ha vært sett på forskjellige steder. 

For Kovaljov får historia en lykkelig slutt. En dag sitter nesen på mirakuløst vis på sin gamle plass i ansiktet. «*Og fra den tid av promenerte major Kovaljov på Nevskij Prospekt som om ingenting var hendt, han gikk i teater og overalt. Og nesen satt i ansiktet hans som om ingenting var hendt, ikke en ting røpet at den hadde vært på vidvanke.*»

Fortellinga avsluttes med at fortelleren uttrykker sin undring over det inntrufne. Men nesten mer forunderlig synes han det er at forfattere kan få seg til å skrive om slike emner. «*For det første tjener det avgjort ikke fedrelandet, for det andre .. heller ikke for det andre er det til nytte. Jeg vet simpelthen ikke hva det er...*»

## Opera
Komponisten Dmitrij Sjostakovitsj skrev operaen Nesen basert på Gogols historie. Operaen ble urfremført i 1930.

## Kilder
**Petersburgnoveller*,  oversatt av Marit Bjerkeng Nielsen, Cappelen 1973. ISBN 82-02-02710-1.
Arthur Allman

**Arthur Allman** (født 24. desember 1890 i Milton i England, død 22. desember 1956) er en tidligere fotballspiller for blant andre Manchester United. Hans rolle på banen var som midtstopper. Ligadebuten for Manchester United kom 13. februar 1915 mot Sheffield Wednesday (1. Divisjon, 2-0 hjemme, ca. 7,000 tilskuere). 

Klubber: Sneyd Green School (junior), Smallthorpe, Shrewsbury Town, Wolves (slutten av 1912), Swansea Town (1913), Manchester United (12 kamper, 0 mål), Stoke City (under 1. verdenskrig), Millwall Athletic (mai 1919, i southern league), Port Vale (prøvespill i 1921), Aberaman (sesongen 1921/22), Crewe Alexandra (aug. 1922), Aberaman (fra juni 1924). Fra Swansea Town til Manchester United i mai 1914 for £150.

## Karriere

## Referanser
Alfred Ambler

**Alfred Ambler** (født i Manchester, England på 1800-tallet, men ukjent dato) er en tidligere fotballspiller for Newton Heath. Hans rolle på banen var som sideback. Ligadebuten for Newton Heath (som byttet navn til Manchester United i 1902) kom 2. september 1899 mot Gainsborough Trinity (2. Divisjon, 2-2 hjemme, ca. 8,000 tilskuere, i sesongens første kamp). Spilte for følgende klubber: Hawktown Juniors, Hyde United, Newton Heath (10 kamper, 1 mål), Colne F.C., Stockport County (mai 1906: 25 kamper, i 2. divisjon), Exeter City (i slutten av 1908: 56 kamper, i Southern League), Colne F.C. (i slutten av 1910). Vinner av Ramsbottom & District League og Manchester Junior League med Hawktown juniors. Vinner av 2. divisjon I Lancashire Combination League i 1905/06 (med Colne F.C. Spilte for Exeter City da de debuterte i Southern League i 1908/09. Hans to først kamper for Newton Heath var som «outside left» (scoret i sin andre kamp). 

## Karriere

## Eksterne lenker
* Profil hos MUFCInfo.com
Sweet Lover & the Moneymakers

**Sweet Lover & the Moneymakers** (SLAMM) er en norsk popgruppe fra Kragerø. Bandet ble startet 14. desember 1990 av Vegard Øyen på bass, piano og vokal og Andreas Ramberg på vokal og gitar. Repertoaret består av egenkomponert musikk med norske tekster med et klart humoristisk tilsnitt. Bandet hadde stor lokal suksess på 1990-tallet, spesielt med den egenproduserte musicalen *Slamms Eventyrblanding* (1993/94). Andre medlemmer i bandet er Petter Dahlgren på gitar, Stian Molvik på trommer, bass og piano, Erik Bentsen på saksofon og trommer, Kristine Husabø Hansen på vokal og saksofon, og Harald Westermoen på vokal og piano. Flere av medlemmene er å finne i andre musikalske sammenhenger, blant annet i duoen Bestefar & Kaptein Øyen.

Bandet er aldri blitt formelt oppløst, og har sporadiske gjenforeninger.

## Diskografi

**Tyver i hagen* – CD 1995
**Kommer du ut, Inga?* – MC 1992

## Eksterne lenker

* Sweet Lover & the Moneymakers' hjemmeside
* SLAMM på NRK Urørt
* SLAMM på MySpace
* Petter Dahlgrens hjemmeside
George Walter Anderson

**George Walter Anderson** (født 1893 i Cheetham, Manchester, England, død 1959) var fotballspiller for Manchester United. 

Hans rolle på banen var som angriper. Ligadebuten for Manchester United kom 9. september 1911 mot Everton (1. divisjon, 2-1, hjemme, ca. 20,000 tilskuere). Klubber: Waterloo Road Board School (junior), Broughton St.James´, Broughton Wellington, Salford United, Bury (mars 1910), Manchester United (80 kampe, 37 mål). Fra Bury til Manchester United i september 1911 for £50 (som 18-åring). Vinner av North Salford League, Haworth cup og Manchester League (med Salford United). 

Toppscorer for Manchester United: 1913/14 (15 mål) og 1914/15 (10 mål). Gikk til Belfast United (Nord-Irland) i februar 1916, uten å fortelle styret i Manchester United om dette (og overgangen ble stoppet av «The Football League»). I 1918 ble han arrestert (og fikk 8 måneder i fengsel), for svindel angående tipping på fotballkamper. Hans yngre bror, Thomas Anderson, signerte for Bolton Wanderers i 1921.

## Karriere

## Referanser
Garret Hobart

**Garret Augustus Hobart** (1844–1899) var USAs 24. visepresident.
 
## Liv og virke
Før Hobart gikk inn i politikken praktiserte han som advokat i Paterson, New Jersey, og det var også som lokalpolitiker i denne staten at hans politiske liv begynte. Han ble valgt som visepresident for president William McKinley i 1896, og ble i denne stillingen til han døde av hjertesvikt i november 1899. 

I Hobarts tid som visepresident utførte hans kone Jennie en del av pliktene til president McKinleys kone Ida Saxton McKinley, fordi sistnevnte led av epilepsi. 

## Referanser


## Eksterne lenker
* 
*
John Anderson (fotballspiller født 1878)

**John Anderson** (født 1878 i England, død ukjent) var en fotballspiller for Woolwich Arsenal. Hans rolle på banen var som forsvarer. Ligadebuten kom 1. januar 1897 mot Darwen (2. divisjon, 1-4 borte, ca. 5&nbsp;000 tilskuere). Spilte for følgende klubber: Crook Town (junior), Woolwich Arsenal (fra desember 1896: 144 kamper, 10 mål) og Portsmouth. Finalist i «Chatham Charity Cup» i 1902/03.

## Karriere
Paul Hunter

**Paul Hunter** (født 14. oktober 1978 i Leeds, West Yorkshire, død 9. oktober 2006 i Huddersfield) var en engelsk, profesjonell snookerspiller. Hunters største meritter kom i Masters som han vant i 2001, 2002 og 2004. Han var veldig populær blant fansen, og han fikk kallenavnet «Beckham of the Baize», snookerens svar på David Beckham. 

## Sykdom

I april 2005 ble det offentliggjort at Hunter hadde tarmkreft. Til tross for dette fortsatte han å spille i 2005/06-sesongen, men cellegiftbehandlinga bidrog til at han bare vant en kamp i 2005/06. Det var tenkt at Hunter ikke skulle spille i sesongen 2006/07 for å bli behandlet for sykdommen. 

Han tapte kampen mot kreften, og døde fem dager før sin 28-årsdag. Han ble begravet 19. oktober 2006.

## Referanser


## Eksterne lenker
*
Reg Allen

**Reginald Arthur Allen** (født 3. mai 1919 i Marylebone, London, England, død 3. april 1976 i Ealing) er en tidligere fotballspiller for QPR og Manchester United. Hans rolle på banen var som keeper. Han ligadebuterte for QPR mot Newport County i desember 1938, og ble regnet som en av de beste keeperne i sin generasjon. Han spilte 183 kamper for London-klubben. Han var en del av QPR-laget som vant 3. divisjon (sør) i 1948.

Allen ble solgt til Manchester United i juni 1950 for £11 000, noe som den gang var verdensrekord for en målmann. Han var ment som erstatter for Jack Crompton og «Sonny» Feehan i United. Ligadebuten for Manchester United kom 19.04. 1950 mot Fulham (1-0, hjemme, 44 042 tilskuere). Til Altrincham i juni 1953. Ligamester: 1951/52. Hadde også talent for cricket og boksing. Under krigen ble han fanget i Nord-Afrika, og satt tre år i fengsel. Da han la opp i juni 1953, spilte han litt for Altrincham –sammen med en ex-United spiller: Charlie Mitten (142 kamper, 50 mål). 

Han døde i Ealing 3. april 1976, én måned før sin 57-årsdag.

## Karriere

## Referanser
Jordan Farmar

**Jordan Farmar** (født 30. november 1986, Los Angeles, California) er en amerikansk profesjonell basketballspiller. Han er 188&nbsp;cm høy, og veier 81&nbsp;kg.

## Referanser


## Eksterne lenker
* 
*
Rodney Carney

**Rodney Carney** (født 15. april 1984, Indianapolis, Indiana) er en amerikansk profesjonell basketballspiller. Han spiller for Philadelphia 76ers i NBA, men har også vært innom Minnesota Timberwolves. Han er 201&nbsp;cm høy og veier 93&nbsp;kg.

## Referanser


## Eksterne lenker
*